
PARLAMENTUL ROMÂNIEI

Comisia pentru agricultură, silvicultură, industrie alimentară şi servicii  specifice

Bucureşti,   24.06.2004

Nr.24/300


RAPORT


asupra proiectului Legii muntelui

Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare în fond cu proiectul Legii muntelui, transmis cu nr.P.L.X-389 din 15 iunie 2004 şi înregistrat sub nr.24/281/16.06.2004. La întocmirea raportului, Comisia a avut în vedere avizul Consiliului Legislativ, avizul Consiliului Economic şi Social şi avizul Comisiei pentru administraţie publică, amenajarea teritoriului şi echilibru ecologic. 

 
 Proiectul de lege are ca obiect de reglementare stabilirea principiilor şi modalităţilor de dezvoltare şi protecţie a zonei montane prin punerea în valoare a resurselor şi are ca scop stabilizarea populaţiei şi creşterea puterii economice la nivel local şi naţional, în condiţiile păstrării echilibrului ecologic şi protecţiei mediului natural montan.

Proiectul Legii muntelui face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Gheorghe Predilă – consilier  în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Raportul Comisiei a fost adoptat  în unanimitate, în şedinţa din  22.06.2004.

Proiectul de lege a fost adoptat de Senat, în şedinţa din 14 iunie 2004.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare,  este  de competenţa decizională  a Camerei Deputaţilor.

I. Amendamente admise

             În urma dezbaterii în comisie, proiectul de lege se aprobă cu următoarele amendamente: 


Nr.

crt.
Text iniţial
Text propus de Comisie 

(autorul amendamentului)
Motivare
Camera decizională

0
1
2
3
4

1. 
Art.3. – 

(2):

a) valorificarea optimă echilibrată şi simultană a resurselor agricole, forestiere, energetice, industriale, artizanale, turistice şi culturale specifice, existente pe teritoriul unei localităţi sau al unui anumit areal ce se constituie ca o entitate naturală în zona montană;

 
Lit.a) a alin.(2) al art.3 va avea următorul cuprins:

  “a) valorificarea optimă echilibrată şi simultană a resurselor agricole, piscicole, forestiere, energetice, industriale, artizanale, turistice şi culturale specifice, existente pe teritoriul unei localităţi sau al unui anumit areal ce se constituie ca o entitate naturală în zona montană;

Deputat  PSD – Marian Ianculescu 
Pentru completare.  
Camera Deputaţilor

2. 

După alin.(2) al art.4 se introduce un alineat nou, alin.(3) cu următorul cuprins: 

   “(3) Centrul de Formare şi Inovaţie pentru Dezvoltare în Carpaţi este instituţie publică cu personalitate juridică, specializată pentru agricultură şi dezvoltare rurală montană durabilă, finanţată de la bugetul  de  stat, în subordinea Ministerului Agriculturii, Pădurilor şi Dezvoltării Rurale şi poate  beneficia de donaţii şi sponsorizări, în scopul ameliorării bazei materiale şi activităţilor specifice.”

Deputat PSD – Petre Posea

Deputat PSD – Dan Rasovan 
Pentru definirea centrului.
Camera Deputaţilor

3. 
Art.4. – 

 (3) La nivelul judeţelor cu zonă montană, structurile specializate în dezvoltarea zonei montane din cadrul direcţiilor pentru agricultură şi dezvoltare rurală, în colaborare cu comitele judeţene pentru zona montană, împreună cu un reprezentant al compartimentului de urbanism şi amenajarea teritoriului din cadrul consiliilor judeţene competente, coordonează şi monitorizează implementarea programelor locale de dezvoltare durabilă.
Alin.(3) al art.4 devine alin.(4) – nemodificat 
Prin renumerotare.
Camera Deputaţilor
2. 
4. 

După alin.(2) al art.5 se introduc două alineate noi, alin.(3) şi (4) cu următorul cuprins:

  “(3) Asociaţiile producătorilor agricoli din zona montană pot beneficia de scutiri de taxe şi impozite pentru primii 5 ani de la constituire.

(4) Modul de acordare a ajutoarelor de pornire, cuantumul şi controlul alocărilor, alte avantaje ce se acordă asociaţiilor producătorilor agricoli din zonele montane se stabilesc prin hotărâre a Guvernului.”

Deputat  PSD – Dan Rasovan 

Deputat PSD – Petre Posea 

Deputat PRM – Ioan Bâldea 
Pentru a urgenta formarea asociaţiilor.
Camera Deputaţilor
3. 
5. 
Art.6. – 

(2) Învăţământul agromontan se poate realiza şi în cadrul sistemului de formare profesională continuă.


Alin.(2) al art.6 va avea următorul cuprins:

  “(2) Învăţământul agromontan se poate realiza şi în cadrul sistemului de formare profesională continuă prin organizarea de şcoli de arte şi meserii cu profil de agricultură montană, a căror bază materială va include ferme didactice, conform legii, organizate ca exploataţii agroturistice montane, de referinţă. Nominalizarea şcolilor cu profil agromontan, precum şi proiectele de investiţii pentru fermele didactice şi dotările specifice,  vor fi avizate  şi asigurate de Ministerul Agriculturii, Pădurilor şi Dezvoltării Rurale, prin Agenţia Naţională a Zonei Montane, şi  Ministerul Educaţiei şi Cercetării.“

Deputat  PSD – Dan Rasovan 
Pentru a specifica modul de organizare a învăţământului din zona montană. 
Camera Deputaţilor
4. 
6. 
Art.13. – 

 (3) Nerespectarea principiilor bunelor practici agricole vor fi sancţionate potrivit reglementărilor în vigoare. 
Alin.(3) al art.13 va avea următorul cuprins:

 “(3) Nerespectarea principiilor bunelor practici agricole va fi sancţionată potrivit reglementărilor în vigoare.”

Deputat PSD – Ionel Adrian 
Pentru corectitudinea exprimării.
Camera Deputaţilor
5. 
7. 

După alin.(4) al art.19 se introduce un alineat nou, alin.(5) cu următorul cuprins:

  “(5) Pensiunile agroturistice montane care dezvoltă capacităţi de cazare de până la 20 de locuri beneficiază de scutire de la plata impozitului pe profit şi a impozitului pe teren timp de 5 ani de la constituire.”

Deputat PSD – Dan Rasovan 

Deputat PRM – Ioan Bâldea 
Pentru a stimula înfiinţarea pensiunilor agroturistice montane. 
Camera Deputaţilor

